അസം കുടിയിറക്കല് സുപ്രീംകോടതിയില് നേരിടും സഞ്ജയ് ഹെഗ്ഡെ ന്യൂഡല്ഹി: അസം ഭരണകൂടം പൗരന്മാര്ക്കുനേരെ നടത്തിയ അതിക്രമം നിയമപരമായി നേരിടുമെന്ന് സുപ്രീംകോടതിയിലെ മുതിര്ന്ന അഭിഭാഷകന് സഞ്ജയ് ഹെഗ്ഡെ. അസം കുടിയിറക്കലുമായി ബന്ധപ്പെട്ട് അസോസിയേഷന് ഫോര് പ്രൊട്ടക്ഷന് ഓഫ് സിവില് റൈറ്റ്സിെന്റ എ.പി.സി.ആര് നേതൃത്വത്തില് തയാറാക്കിയ വസ്തുതാന്വേഷണ റിപ്പോര്ട്ട് പുറത്തിറക്കി സംസാരിക്കുകയായിരുന്നു അദ്ദേഹം. ഭൂമിയുടെ പേരില് പ്രതിഷേധിക്കാനുള്ള അവകാശം ഏതൊരാള്ക്കുമുണ്ട്. അതുമാത്രമാണ് മൊയ്നുല് ഹഖിെന്റ ഭാഗത്തു നിന്നുമുണ്ടായത്. വെടിയുണ്ടകള്ക്ക് ചെയ്യാന് സാധിക്കാത്ത കാര്യമാണ് മൊയ്നുല് ഹഖിനോട് ഫോട്ടോഗ്രാഫര് ചെയ്തത്. ധാര്മികവും നിയമപരവുമായ നിയമസാധുതകളെ ഇല്ലാതാക്കുന്ന തരത്തിലുള്ള പ്രവര്ത്തനങ്ങള് സര്ക്കാറിെന്റ ഭാഗത്തുനിന്നുമുണ്ടാവുമ്ബോള് നിയമപരമായി നേരിടുകയല്ലാതെ മറ്റു മാര്ഗങ്ങളില്ല. മറ്റു ഭരണകൂടങ്ങള്ക്ക് പാഠമാകാന് എ.പി.സി.ആറുമായി ചേര്ന്ന് കേസ് സുപ്രീംകോടതിയില് നിയമപരമായി നേരിടുമെന്ന് അദ്ദേഹം വ്യക്തമാക്കി. കടുത്ത അവകാശലംഘനമാണ് ഭരണകൂടത്തിെന്റ ഭാഗത്തുനിന്നുമുണ്ടായതെന്ന് എ.പി.സി.ആര് ഭാരവാഹി നദീം ഖാന് പറഞ്ഞു. കുടിയിറക്കുന്നതിന് 10 ദിവസം മുമ്ബ് നോട്ടീസ് നല്കുന്നതിനു പകരം ഒരു രാത്രി മാത്രമാണ് അധികൃതര് സമയം അനുവദിച്ചത്. നോട്ടീസ് നല്കി അടുത്ത ദിവസം അതിരാവിലെ എത്തിയ അധികൃതര് ബുള്ഡോസര് ഉപയോഗിച്ച് വീടുകള് ഇടിച്ചുനിരത്തുകയായിരുന്നു. കുടിയിറക്കെപ്പട്ടവരുടെ പുനരധിവാസം നിയമപരമായി നേടിയെടുക്കാന് എ.പി.സി.ആര് പോരാടുമെന്ന് നദീം ഖാന് വ്യക്തമാക്കി. മൊയ്നുല് ഹഖിെന്റ മക്കളുടെ വിദ്യാഭ്യാസം ഏറ്റെടുക്കുമെന്ന് എസ്.െഎ.ഒ ദേശീയ പ്രസിഡന്റ് സല്മാന് അഹ്മദ് അറിയിച്ചു. എഴുത്തുകാരി ഫര്ഹ നഖ്വി, ഡല്ഹി സര്വകലാശാല പ്രഫസര് അപൂര്വാനന്ദ്, ടിസ് ഗവേഷകന് ഫഹദ് അഹമദ് എന്നിവരും സംസാരിച്ചു.